*Pressemeddelelse 17. januar 2022*

**Bygmas midtjyske kunder og medarbejdere cykler for den gode sag**

 **Op til årets Danmarks Indsamling vil Bygmas kunder og medarbejdere fra Horsens, Vejle, Jelling, Grenå og Århus cykle en udfordrende etape på 80-90 km fra Silkeborg til Herning til fordel for Corona-krisens børn. Kendisser fra cykelverdenen vil køre med på distancen, ligesom der bliver VIP-modtagelse i Herning.**

Bygma lægger i 2022 navn til Danmarks Indsamlings store, eksklusive cykelevent *Bygma Danmarks Stafetten*. Den 27. januar cykles den midtjyske etape, som én af ud af 6 etaper over hele landet.

**Store cykelnavne med på turen**
Etapen Silkeborg-Herning har kick-off i Bygma Silkeborg på Nørrevænget 11, hvor direktør Per Andreassen vil byde velkommen og sørge for morgenmad og ’frugt-brændstof’ til de ca. 35 cyklende entusiaster. De kendte cykelnavne Allan Johansen og Alex Rasmussen vil føre an på turen. Allan Johansen blev Danmarksmester i landevejscykling i 2006, mens Alex Rasmussen tog titlen i 2007. Bygmas seje cyklister vil forsøge at følge trop til trods for den barske tid på året.

**VIP-modtagelse i Herning**Når deltagerne kommer i mål ved Herning City Hotel venter en VIP-modtagelse ved erhvervsleder og tidligere professionel cykelrytter Alex Pedersen. Han har arbejdet hårdt på - og nu er lykkedes med - at få starten på Tour de France til Danmark, hvor Bygma er blandt sponsorerne. Ved rytternes ankomst i Herning vil Alex Pedersen fortælle om sit arbejde med Tour de France.

**Lokal synlighed**Bygma Fonden har gennem de seneste 10 år været engageret i Danmarks Indsamling,” siger direktør for Bygma Silkeborg, Per Andreassen. ”Med *Bygma Danmarks Stafetten*, har vi mulighed for at være med til lokalt at synliggøre denne vigtige indsamling i hele Danmark. Der venter vores kunder og medarbejdere en unik cykeloplevelse ad den smukkeste rute fra Silkeborg til Herning.

*Sidste etape af Bygma Danmarks Stafetten har live ankomst i Danmarks Indsamlings store DR TV-show den 29. januar i Esbjerg, hvor også Bygma Fondens donation vil blive overrakt.*

 **Nærmere oplysninger**: direktør Per Andreassen, Bygma Silkeborg, tlf. 87 22 17 20
eller hos Danmarks Indsamlings cykelarrangør, Ole Egeblad, tlf. 21 13 00 75

|  |
| --- |
| Start: Bygma Silkeborg, Nørrevænget 11, 8600 SilkeborgMål: Herning City Hotel, Skolegade 1, 7400 Herning |

Læs mere: <https://danmarksindsamling.dk/virksomheder/danmarks-stafetten/>

Billedtekst
Når starten på *Bygma Danmarks Stafetten* går fra Bygma Silkeborg den 27. januar kl. 10, vil Bygmas kunder og medarbejdere blive ledsaget af tidligere professionelle cykelryttere

******

***Bygma Danmarks Stafetten***
Foto: Martin Paldan

Direktør for Bygma Silkeborg Per Andreassen sender de seje cyklister ud på fra Bygma Danmarks Stafetten den 27. januar kl. 10.

***Fakta om Bygma Gruppen A/S:****Bygma Gruppen beskæftiger ca. 2.500 ansatte fordelt på mere end 100 forretningsenheder i hele Norden. Koncernen er den største danskejede leverandør til byggeriet, med aktiviteter inden for salg og distribution af byggematerialer til både større og mindre byggerier. Bygma Gruppen havde i 2020 en omsætning på ca. 9,4 mia. DKK.*